7 पुलिसकर्मी सहित 69 लोगों की मौत, US फोर्स ने ISIS लीडर हमजा-अल-होम्सी को मार गिराया
2 Terrorist attacks in Syria amid earthquake, 53 people including 7 policemen killed, US force kills ISIS leader Hamza-al-Homsi| 7 पुलिसकर्मी सहित 53 लोगों की मौत, US फोर्स ने ISIS लीडर हमजा-अल-होमजी को मार गिराया
भूकंप के बाद मची तबाही और रेस्क्यू ऑपरेशन के बीच सीरिया के अल-सोखना शहर में शुक्रवार को एक हमला हुआ। इसमें 53 लोगों की मौत हो गई और 5 लोग घायल हुए। हमले के लिए ISIS को जिम्मेदार ठहराया जा रहा है। शनिवार को भी इसी तरह के एक हमले में 16 लोगों की मौत हो गई। वहीं, आतंकियों ने कई लोगों को बंधक भी बनाया। इनमें ज्यादातर आम नागरिक ही थे। दो दिन में कुल 7 पुलिसकर्मी सहित 69 लोगों की मौत हुई।
पिछले 1 साल में ये जिहादियों का ये सबसे खतरनाक हमला है। दूसरी तरफ, अमेरिकी सेंट्रल कमांड ने दावा किया है कि शुक्रवार को रेड में अमेरिकी सैनिकों ने ISIS लीडर हमजा-अल-होम्सी को मार गिराया। रेड के दौरान हुए एक ब्लास्ट में 4 अमेरिकी सैनिक घायल हुए।
हंटिंग पर निकले थे लोग, आतंकियों ने कारें भी जलाईं
हमले का शिकार हुए 53 लोग हंटिंग पर निकले थे। इसमें से 46 आम नागरिक और 7 पुलिसकर्मी थे। पल्मायरा अस्पताल ले जाए गए सभी शवों के सिर पर गोली के निशान थे। हमले में घायल हुए एक पीड़ित ने बताया कि ISIS के आतंकियों ने उनकी कार जला दी, जिससे वो भाग न पाएं।
रूस-सीरिया हेलिकॉप्टर्स कई बार कर चुकें हैं एयरस्ट्राइक
पिछले कुछ सालों में सीरिया में हुए इस तरह के हमलों में हंटिंग के दौरान महिलाओं और बच्चों सहित कई लोगों को निशाना बनाया गया है। अप्रैल 2021 में भी IS ने एक ऑपरेशन में हामा प्रांत में 19 लोगों को अपना शिकार बनाया था। इसी बीच सीरिया और रूस के हेलिकॉप्टर्स लगातार ISIS हाइड-आउट्स पर एयरस्ट्राइक करते रहते हैं। हालांकि, इसके बावजूद सीरीया और इराक में ISIS के करीब 6-10 हजार जिहादी मौजूद हैं। ये ज्यादातर बॉर्डर पर मौजूद गांवों पर हमले करते हैं।
ये खबरें भी पढ़ें...
पाकिस्तान के कराची में पुलिस हेडक्वार्टर पर हमला:5 आतंकी ढेर; पुलिस अधिकारी और रेंजर समेत 4 की मौत, 18 घायल
पाकिस्तान के कराची में कुछ आतंकियों ने पुलिस हेडक्वार्टर पर शुक्रवार शाम हमला कर दिया। इस हमले में एक पुलिस अफसर, एक रेंजर समेत 4 की जान चली गई। 18 लोग घायल हुए हैं। पाकिस्तानी मीडिया जियो न्यूज के मुताबिक, आतंकी पुलिस की वर्दी में हेडक्वार्टर में घुसे थे। 3 आतंकियों ने खुद को उड़ा लिया और अन्य दो आतंकी पुलिस के साथ हुई मुठभेड़ में मारे गए। पूरी खबर पढ़ें...
इराक में 10 महीने बाद आतंकी हमला:4 सैनिकों की मौत, किरकुक शहर के पास स्थित चेकपॉइंट को निशाना बनाया
इराक के किरकुक में आतंकी हमले हुआ। इसमें सेना के चार जवान शहीद हो गए। न्यूज एजेंसी AFP के मुताबिक, इस्लामिक स्टेट (IS) के आतंकियों ने ये हमला किया। आतंकियों ने किरकुक शहर के पास स्थित चेकपॉइंट को निशाना बनाय। इतना ही नहीं आतंकी हमले के बाद सेना के हथियार और कम्युनिकेशन इक्विपमेंट्स भी ले गए। पूरी खबर पढ़ें...